Source: http://www.bihon.ro/infrangere-cu-u-mobitelco-cluj/1328530
Timestamp: 2017-12-14 10:06:09+00:00

Document:
Infrangere cu U Mobitelco Cluj - BIHON
Infrangere cu U Mobitelco Cluj
la	29. august 2013 11:46	 Reactualizat la:	 29. august 2013 14:31
CSM Oradea a pierdut primul meci de la Memorialul Tordai în faţa celor de la U Mobitelco.
Baschetbaliştii orădeni au debutat cu stângul la turneul Memorialul Elemer Tordai, care se dispută în aceste zile la Sibiu, fiind învinşi de U Mobitelco BT Cluj-Napoca cu scorul de 76-70. A fost un meci deosebit de echilibrat, în care clujenii s-au impus în ultimul sfert. U Mobitelco se află însă într-un stadiu mai avansat al pregătirilor, spre deosebire de orădeni, care au disputat miercuri doar al doilea lor de verificare din extrasezon.
Antrenorul Cristian Achim a început cu formula de echipă Franklin, Dillon, Subotic, Nicoară, Denison. După un prim sfert echilibrat, încheiat la egalitate, scor 20-20, U Mobitelco a condus la pauza mare cu 41-37, pe fondul unei precizii mai mari în aruncări. Orădenii au redus din diferenţă în sfertul trei, scor 58-56, dar clujenii au gestionat mai bine ultimul sfert, câştigând meciul cu 76-70. Echipa noastră a avut o prestaţie bună la recuperări, dar jocul ofensiv a avut de suferit, datorită preciziei mai reduse în aruncări, unde procentajele au fost destul de mici, mai ales la cele de două puncte. Antrenorul orădean a rulat toţi jucătorii din lot, cu excepţia lui Ciordaş, Pop şi Hora.
Turneul se încheie vineri
„După cum am spus, rezultatele nu sunt prioritare pentru noi în această fază a pregătirilor. Am fost interesaţi să le oferim jucătorilor cât mai multe minute de joc, pentru a-i roda. Mai avem multe lucruri de pus la punct, jucătorii nou-veniţi trebuie să se integreze în lot, să se obişnuiască cu ideea noastră de joc. Sperăm să jucăm cât mai bine de la meci la meci, să practicăm un baschet de calitate”, ne-a declarat managerul CSM Oradea, Şerban Sere.
În celălalt meci din prima etapă, CSU Atlassib Sibiu a învins BCM U Piteşti cu 84-67. Joi seară, în cea de-a doua etapă, vor avea loc partidele U Mobitelco – BCM U Piteşti şi CSU Atlassib – CSM Oradea. Turneul se va încheia vineri, cu meciurile BCM U Piteşti – CSM Oradea şi CSU Atlassib – U Mobitelco. JB – G.N.
CSM Oradea – U Mobitelco BT 70-76 (20-20, 17-21, 19-17, 14-18)
CSM Oradea: Subotic 16 (2×3), Markovic 6 (2), Denison 10, Dillon 13 (1), Popescu, Nicoară 2, Ţîbîrnă 11, Franklin 12 (2). Nu au jucat S. Pop, Ciordaş, Hora. Antrenor: Cristian Achim
U Mobitelco: Medvedj 11 (3), Kuburovic 14 (1), Baciu 14, Sparks 3, Silvăşan 6 (2), Lalovic 2, Pogăcean 2, Hargrove 13 (1), Cuic 11 (1). Nu au jucat I. Pop, Lazăr, Dragoste. Antrenor: Dorin Pintea
Taguri: baschet masculin, csm oradea, u mobitelco cluj
Urmărire ca-n filme! A lovit trei tinere pe trecerea de pietoni și a fugit

References: CSM 
 CSM 
 CSM 
 CSM 

CSM 

CSM 
 csm